Omnibus presens scriptum cernentibus Sigurdus Monsson, aduocatus Alandie, salutem in Domino sempiternam. Omnes et singulos scire volo per presentes, quod ex consensv coniugis mee dilecte et omnium heredum meorum aliorum dilecto filio meo Magno, presentis exhibitori, vnum fiærdunx bool terre in villa Biorneby, parrochia Sunda in Alandia sita, cum omnibus suis pertinenciis, agris, pratis, pascuis, siluis, piscarijs et exitibus aliis quibuscunque, nullis exceptis, contuleram et confero sibi suisque veris heredibus iuretenus assignandum perpetue possidendo (ͻ: -dum), conferens in ipsum dominium et liberam facultatem predicta bona tanquam verum patrimonium regendo (ͻ:-di), disponendo (ͻ:-di) et irreuocabiliter habendi, siue quomodocunque sibi placuerit secundum vsus sui exigenciam commutare (ͻ:-tandi). Jn huius cautelam et mayorem euidenciam sigilla nobilium virorum, s[cilicet] Nicolai Monsson, fratris mej, Magni Jacobsson, Olaui Asmundi cum meo proprio presentibus sunt appensa. Scriptum Stocholmis anno Domini millesimo trecentesimo quinquagesimo 3:o, fferia quinta proxima ante Michaelis archangeli etc:a.